આહાહા ! માઉન્ટ એવરેસ્ટ ! જાણે પર્વતારોહકોની સાહસિક ટુકડી ચડી રહી છે, સૌથી આગળ છે પેલી બચેન્દ્રી પાલ. સૌથી પહેલી ભારતીય સ્ત્રી જેણે એવરેસ્ટ શિખર સર કર્યું…. રીતુ આંખો ફાડી જોઈ રહી. વાહ ! બચેન્દ્રી પાલ નહીં, પણ આ તો છે પોતે જાતે ! રીતુ પિતામ્બરદાસ મરીવાલા. તપ કરતા શંકર અને ફૂલોની છાબવાળા પાર્વતીજી તત્ક્ષણ અદશ્ય થઈ ગયાં અને પોતે ભારતીય ત્રિરંગો શિખર પર ખોડી રહી છે…. તાળીઓના ગડગડાટ…. સમાચારોમાં નામ – રીતુ મરીવાલાને રાષ્ટ્રપતિ અભિનંદન આપી રહ્યા છે – અને છેલ્લે ‘સારે જહાં સે અચ્છા હિંદોસ્તાં હમારા….’